Kenstrivadeg

Ur **genstrivadeg** a zo un hollad amprou aozet evit lakaat emstriverien da vont e kevez (Kevezadeg a dle bezañ implijet evit anvaat  kenstrivadegoù sport]], ken e c’hellont bezañ dezroet plasoù (studierien, implijerien), postoù, spletoù, marc'hadoù ha donezonoù pe prizioù dezho.

## Mont en-dro hollek
An emstriverien a c’hell bezañ hiniennoù, strolladoù tud, embregerezhioù ha produioù ivez. Diwar galv ur velestradurel bublik e vezont broudet an dud da ginnig o oberiantizoù d’an aliesañ, met gant meur a seurt aozadurioù, evel an embregerezhioù, ar mediaoù hag ar c’hevarzheoù ivez. Bez e c’heller aozañ an amprou en un abadenn hepken, pe e meur a lec’h, petramant termeniñ an traoù d’ober ha da gas d’ul lec’h dre ar post pe dre ur c’hemenn elektronikel.
Gant ur juri, ur bodad tud dibabet gant ar c’horf aozer, e vez priziet piv, hinienn pe strollad, en doa sevenet an amprou klok sevenet diouzh reoliadur ar genstrivadeg hag e sav renkad  ar gevezerien ha e embann anvioù an trec’herien e-doug un abadenn foran pe brevez pe foranet dre ar c’hleweled.                           .                                                                                                                                                                                 
## Kenstrivadeg skol
Kenstrivadegoù lec’hel pe war ur skeul ledan a vez aozet ingal etre skolioù, skolajoù ha liseoù. 
Gant Ministrerezh an Deskadurezh vroadel Bro-C’hall e vez aozet Ar Genstrivadeg Jeneral pep bloaz evit garedonañ al liseidi kentañ klas ha klas termen eus ar vegenn. Krouet e voe e 1747. 
E Breizh, er 20 kantved, eo bet aozet kenstrivadoù evit broudañ skolidi da skrivañ e brezhoneg gant ar Bleun-Brug, Breuriez ar brezoneg er skoliou hag Ar Falz.                
## Kenstrivadeg evit mont da blasoù studierien pe da bostoù publik
Ar c’henstrivadegoù tutañ evit ar postoù pubik pe evit bezañ degemeret evel studier er skolioù uhel pe er skolioù-meur ne vezont ket kavet e pep bro. Bro-C’hall ha Sukorea a zo anevezet evit o c'henstrivadegoù melestradurel, kenstrivadegoù e-leizh er c’hentañ bro hag ur genstrivadeg broadel eus an diesañ da dapout evit mont d’ar skolioù-meur gwellañ en eil bro.
#### Postoù publik
E Bro-C’hall, n’heller mont da gazi pep implij publik war hir dermen hep tremen dre un genstrivadeg velestraduel hervez ur reolenn greñv a-orin eus an Dispac’h gall.
Evit an Deskadurezh broadel e kaver kenstrivadegoù evit tapout :
*Master Micherioù ar C'helenn, an Deskadurezh hag ar Stummañ
*Ar C’hAPES (Certificat d’aptitude à l’Enseignement secondaire)
*An Agregadur evit mont da agregad ar Skolioù-Meur
*Kenstrivadegoù evit micherioù zo.

Pep melestradur c’hall en deus he c’henstrivadegoù evit pep rumm micherioù rannet e rummadoù bras A, B pe C, koulz evit tutañ tud nevez hag evit ma c’hell kargidi da vont er derez-karg uheloc'h

Aozet e vez kenstrivadegoù evit tutañ implijerien Unaniezh Europa hag Aozadur ar Broadoù Unanet.

Er Stadoù-Unanet Amerika, ne vez kavet nemet kargidi ar Servij Diavez (diplomatiezh) hag e vezont tutaet goude ur genstrivadeg.

E amzerioù an impalaerezh Bro-Sina ne c’helle ket bezañ anvet da bostoù uhel al lenneien nemet dre kenstrivadegoù. Anvet e oant ar Vandarined.                                              

#### Stummadurioù micherel evit mont da skolioù uhel
* Kenstrivadegoù ar Skolioù-Uhel e Bro-C’hall
**Kenstrivadeg ensavavadurioù ar studioù politikel
**Kenstrivadeg skolioù Ijinourien 
**Kenstrivadeg stummadurioù yec’hed (mezegiezh, apotikerezh, dentouriezh, gwiliouderezh ha merataerezh-bevfiñvouriezh)
** Arnodenn perzhek evit mont d’ar skol-veur

E Bro-C’hall, gwechall, e veze dezroet |yalc’hadoù-studi diwar disoc’hoù ur genstrivadeg.

## Kentstrivadeg  evit  tapout ar marc’hadoù pubik
Hervez patrom ar genstrivadeg e vez embannet ur reolenn gemplez, anvet roll an diferadurioù, ma kaver enni ar pezh a fell dezhi kaout an aotrouniezh publik. D’an emstriverien eo da ginnig ur raktres a-blom gant ar pezh a zo goulennet. Renket e vez ar c’hinnigoù gant ar juri hervez kalite ar ginnigadenn hag ar c’houst rajkedet.                                                                                                             
                                                                                                                                                                                                                                                                                                                                                                                                                                                              
## Kenstrivadeg sport
Ur seurt kenstrivadeg eo pep abadenn ar pal dezhi lakaat tud (ar sporterien o anv) da ziskouez o varregezhioù war an dachenn fizikel. Kenstrivadegoù sport a vez graet kevezadegoù anezho.

## Kentstrivadeg a enor
### Kenstrivadeg arzel
#### Kenstrivadeg lennegel
Barnañ ampartiz war aozañ un oberenn lennel a zo pal ar genstrivadeg lennegel. Ret eo d’an oberennoù a vezont kaset d’ar juri bezañ chomet diembann, pa  vez dezroet d’an oberennoù embannet un priz lennegel hep ma ‘z an oberourien war ar renk.
#### Kenstrivadeg sonerezh
E-doug un abadenn foran e dalc’her ur genstrivadeg sonerezh (kenstrivadeg kan, ma ne lakaer nemet kanaouennoù da arvest) evit dibab ha renkañ ar wellañ sonerien pe ganerien pe bennoù-orkestra.  Pep seurt sonerezh pe gan a vez lakaet e kevez.

E Breizh : 
* Kan ar Bobl, kan hengounel
* Ar Bogue d'or, kan ha kontadenn hrngounel
* An Taol-Lañs , sonerezh
* Kenstrivadegoù aozet gant Kenleur
** [Kampionad dañs Breizh e [Gwengamp, da geñver Gouel Sant-Loup]]
** Tradi’Deiz, e Gwened
** Meliaj, e Sant-Brieg
** Kenleurenn, e Kemper
** Excellañs

E Europa
* Kenstrivadeg Eurovision ar C'han

## Kenstrivadeg [[kenedelezh]]
### [[Kenstrivadeg braventez]]
War gevez e vez lakaet an tud (maouezed peurvuiañ) evit dibab piv a ziskouez braventez ha kranded ar muiañ.
*Kenstrivadeg ar Miss France.
*Kenstrivadeg t-shirtoù gleb

### Kenstrivadeg kranded ar gweturioù
Gweturioù kozh pe renevezet a c’hell bezañ lakaet war ziskouezadeg pe o  tibunañ    ha barnet diwar o neuzioù.                                                                           
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         
## Pennadoù nes
* Arnodenn                                                                                                                         
* Kevezadeg
* Kevezerezh
* Priz
* Juri

## Notennoù ha daveennoù